Fyrstu íbúar flytja inn í nýtt áfangaheimili Kvennaathvarfsins í næstu viku. Framkvæmdastýra athvarfsins segir að þörf hafi verið fyrir heimili sem þetta, frá stofnun Kvennaathvarfsins fyrir tæpum fjörutíu árum árum, en þar geta konur búið með börn sín í allt að ár eftir að dvöl þeirra í athvarfinu lýkur. Dæmi séu um að konur búi með börn sín í litlum herbergjum athvarfsins mánuðum saman.
Húsið er í miðborg Reykjavíkur með 18 íbúðum. Sigþrúður Guðmundsdóttir framkvæmdastýra Kvennaathvarfsins segir að með því sé komið til móts við brýna þörf.
Þetta er mjög eðlilegt framhald af dvöl í kvennaathvarfi að geta tekið þetta skref. Eru alltaf konur í Kvennaathvarfinu sem þyrftu á svona úrræði að halda? Já, ég held að ég geti sagt það. Á meðaldegi í Kvennaathvarfinu eru 12 konur í dvöl, ekki allar þeirra myndu þurfa á þessu úrræði að halda, en alltaf einhverjar. Það hefur alveg gerst að kona hafi dvalið í Kvennaathvarfinu allt að ár, rúmlega 11 mánuði sem er auðvitað mjög langur tími í neyðarathvarfi og á alls ekki að vera svo langur. Og önnur ástæða fyrir því að áfangaheimili af þessu tagi er svo mikilvægt er að konur fara gjarnan úr athvarfinu í mjög erfiðar aðstæður